Праблем з крэдытаваннем праектаў не будзе, запэўніў Аляксандр Лукашэнка. Падчас нядаўняга візіту ў Мінск Старшыні КНР Сі Цзіньпіна дасягнута дамоўленасць аб выдзяленні нашай краіне сямі мільярдаў долараў дадаткова да раней адкрытай 15-мільярднай крэдытнай лініі. Гэта вельмі выгадныя пазыкі пад невялікі працэнт. І доступ да гэтых грошай адкрыты як для дзяржаўных, так і для прыватных прадпрыемстваў. Умова адна: прадставіць эфектыўныя, выгадныя для ўсіх праекты.